Gavman blong Vanuatu i sapotim wok em China iwok long mekim long South China Sea we emi kamapim ol bikpla heve wantem ol narapla kantri em oli stap klostu long China.
Sampla long ol despla kantri em oli no wanbel wantem China, em iet long Philippines, Vietnam na Japan.
China itok emi papa long ol solwara long South China sea.
Vanuatu ibin tokaut olsem emi sapotim tingting blong China olsem sopos ol narapla kantri i wari long despla, oraet oli mas askim China pastem oli holim ol toktok blong stretim despla wari.
Despla toktok i kamap long wankaen time we Philippines i bringim pinis despla wari igo long Court of Arbitration long United Nations.
Tess Newton-Cain, emi principle consultant long TNC Pacific Consulting, na emi wanpla savemeri long ol wok politik long Vanutu na Pacific na emi luksave long as tingting blong Vanuatu long sapotim China.
tpi_Latn tpi_Latn tpi_Latn tpi_Latn tpi_Latn tpi_Latn